laion/Wikipedia-Exotic huggingface dataset:
פרנץ יוזף ואלץ

פרנץ יוזף ואלץ (בגרמנית: Franz Josef Walz;‏ 4 בדצמבר 1885 – 18 בדצמבר 1945) היה טייס בשירות האוויר הגרמני במלחמת העולם הראשונה ובלופטוואפה במלחמת העולם השנייה. ואלץ נולד בשפייר שבגרמניה ב-4 בדצמבר 1885. בשנת 1905 התגייס לרגימנט הרגלים הבווארי ה-8 (פרידריך השני, הדוכס הגדול של באדן). בשנת 1913 החל קורס טיס בשלייסהיים. בשנת 1914, עם פרוץ מלחמת העולם הראשונה, שירת בכוחות האוויר הבוואריים ולחם בחזית המערבית. ביולי 1916 נפצע והועבר לשלייסהיים, ובנובמבר חזר לטוס. לאחר שנהרגו שני מפקדיה של יחידת האוויר הבולטת Jagdstaffel 2, אוסוואלד בלקה וסטפן קירמאייר, מונה ואלץ, ב-29 בספטמבר 1916, למפקד היחידה, ושימש בתפקיד זה עד 9 ביוני 1917. בסוף אוגוסט 1917 מונה למפקד הטייסת הבווארית ה-304, שפעלה בארץ ישראל (אז חלק מהאימפריה העות'מאנית), תחילה סמוך לכפר עיראק אל-מנשייה, ועם התקדמות הכוחות הבריטיים עברה לאזור הקואופרציה במרחביה. ב-9 באוגוסט 1918 הוענק לוואלץ עיטור פור לה מריט. ב-20 בספטמבר 1918 ואלץ ואנשיו נפלו בשבי הצבא הבריטי (אירוע זה הוא רקע לסיפורו של יוסף חיים ברנר, "הגאולה והתמורה"), והוא שוחרר משביו ב-30 בנובמבר 1919. לאחר המלחמה שירת מדצמבר 1919 עד ינואר 1920 בשלייסהיים. מ-31 בינואר 1920 עד 1934 שירת במשטרת בוואריה, עם הפסקה בשנים 1927–1929, שבהן השתתף במשלחת המחקר הסינית-שוודית בראשות סוון הדין. בשנת 1934 חזר ללופטוואפה. ב-1935 הועלה לדרגת אוברסט, ב-1939 הועלה לדרגת גנרל-מיור וב-1 באפריל 1941 הועלה לדרגת גנרל-לוטננט, והיה מפקד שדה תעופה גרמני בשלזיה. ב-31 באוקטובר 1944 סיים את שירותו בלופטוואפה. הוא מת ב-18 בדצמבר 1945 במחנה שבויים פולני בוורוצלב. ב-21 ביוני 2016 הנפיק השירות הבולאי בול לציון מאה שנה ללוחמה האווירית בשמי ארץ ישראל. על הבול מופיע דיוקנו של טייס גרמני שפעל בארץ ישראל, שעוצב על פי תצלום של פרנץ יוזף ואלץ. מדיה וקבצים בנושא פרנץ יוזף ואלץ בוויקישיתוף דב גביש, מה עושה טייס גרמני על בול ישראלי?, בבלוג "עונג שבת", פברואר 2017 נדב מן, נחיתה נעימה: הטייסת הגרמנית בא"י, 1917, באתר ynet, 11 בנובמבר 2011 יוסף חיים ברנר, "הגאולה והתמורה", בפרויקט בן-יהודה
תומאס נקונו

תומאס "תומי" נקונו (באנגלית: Thomas N'Kono; נולד ב-20 ביולי 1956 בדיזאנגה שבקמרון) הוא כדורגלן עבר קמרוני ששיחק בעמדת השוער בעיקר באספניול ובנבחרת קמרון. נקונו שיחק במועדונים הקמרונים קאנון יאונדה, עמו זכה במספר תארים, וטונר יאונדה לפני שעבר בשנת 1982 לאספניול מליגת העל הספרדית, זאת לאחר מספר הופעות מצוינות עם נבחרת קמרון במונדיאל 1982. הוא זכה באותה שנה בתואר כדורגלן השנה באפריקה, תואר בו זכה גם בשנת 1979. במדי הקטלאנים פספס נקונו משחקים מעטים, וערך למעלה מ-300 הופעות בכל המסגרות. הוא אף העפיל עם הקבוצה לגמר גביע אופ"א 1988, שם הפסידה בדו-קרב פנדלים לבאייר לברקוזן. עם זאת, בעונת 1989/1990 לא הצליח נקונו למנוע את ירידתה של אספניול לליגה הספרדית השנייה, וכאשר היא חזרה לליגה הראשונה לאחר עונה אחת, הוא היה שוער מחליף לויסנטה ביורון הצעיר. לאחר שעזב את אספניול המשיך נקונו לשחק בספרד במשך שלוש שנים, בהן שיחק בסבאדל מהליגה הספרדית השנייה ובל'הוספיטלט מהליגה הספרדית השלישית. נקונו פרש זמן קצר לאחר שהגיע לגיל 40, לאחר ששיחק בקלוב בוליבר מליגת העל הבוליביאנית. נקונו יצג את נבחרת קמרון במשך כמעט שני עשורים, ושיחק בשלושה טורנירי גביע העולם: 1982, 1990 ו-1994. בשני הטורנירים הוא היה השוער הראשון והבלתי מעורער של הנבחרת, ובשלישי, כשהוא בן 39, לא לקח חלק. בסך הכל ערך נקונו 112 הופעות במדי הנבחרת. מאז פרישתו ממשחק משמש נקונו כמאמן השוערים של אספניול, ותחתיו גדל השוער בן-ארצו קרלוס קאמני. בעבר שימש גם כמאמן השוערים של נבחרת קמרון. לאחר פרישתו של אוטו פפיסטר מאימון הנבחרת, שימש נקונו כמאמן הזמני שלה. חודש לאחר מכן החליף אותו פול לה גן, והוא חזר לתפקידו כמאמן שוערים. ג'אנלואיג'י בופון הצהיר כי החליט לשחק בעמדת השוער לאחר שראה את ביצועיו של נקונו במונדיאל 1990. בנו הבכור של בופון קרוי לואיס תומאס, כמחווה לנקונו. קאנון יאונדה אליפות קמרון (5): 1974, 1977, 1979, 1980, 1982 ליגת האלופות האפריקאית (2): 1978, 1980 אספניול גביע אופ"א (0) סגנות (1): 1987/1988 קלוב בוליבר אליפות בוליביה (2): 1996, 1997 נבחרת קמרון גביע אפריקה לאומות (1): 1984 סגנות (1): 1986 כדורגלן השנה באפריקה (2): 1979, 1982 מדיה וקבצים בנושא תומאס נקונו בוויקישיתוף תומאס נקונו, באתר Transfermarkt תומאס נקונו, באתר BDFutbol תומאס נקונו, באתר WorldFootball.net תומאס נקונו, באתר National Football Teams תומאס נקונו, באתר FootballDatabase.eu פרופיל המאמן, באתר Transfermarkt Tommy N’KONO באתר Hall of Fame Eperico (בספרדית) [1] באתר מונדו דפורטיבו, 30 בינואר 1994 (בספרדית) Kameni keeps Espanyol clean באתר BBC, ‏ 27 בדצמבר 2004 (באנגלית) Nkono is Cameroon caretaker באתר BBC, ‏ 2 ביוני 2009 (באנגלית) Buffon: A big save is as important as a goal באתר הרשמי של פיפ"א, 6 במאי 2013 (באנגלית) «DIFFICILE DE GARDER NOTRE TITRE» באתר Sport24, ‏ 14 ביוני 2010 (באיטלקית)
זילנדיה

זילנדיה היא יבשת ש-94% משטחה נמצאים מתחת למי האוקיינוס השקט, גאולוגים אמריקנים משערים שזו היבשת השמינית במספר בכדור הארץ. עם זאת לא קיים גוף מדעי רשמי המכיר ביבשת זו. מדובר ביבשת שקועה כמעט לחלוטין של קרום יבשתי. משוער שהיא שקעה לאחר התנתקות מגונדוונה לפני 83–79 מיליון שנים. השם והמושג של זילנדיה הוצעו לראשונה על ידי ברוס לויידיק בשנת 1995, ותמונות לוויין מראות שהיא כמעט בגודלה של אוסטרליה. רוב הקרקע (94%) נותרה שקועה מתחת לאוקיינוס השקט. ניו זילנד היא החלק הגדול ביותר של זילנדיה שנמצא מעל פני הים, ואחריה קלדוניה החדשה. זילנדיה מורכבת ברובה משני רכסים כמעט מקבילים, מופרדים על ידי בקע כושל, שבו התפרקות הבקע של היבשת נעצרת והופכת לגראבן מלא. הרכסים מתנשאים מעל קרקעית הים לגבהים של כ-1500 מטרים, עם כמה איים סלעיים המתנשאים מעל גובה פני הים. הנקודה הגבוהה ביותר בה היא כנראה הר קוק. הרכסים הם סלע יבשתי, אך גובהם נמוך יותר מיבשות רגילות. בעוד שעומק האוקיינוס השקט הוא בין ארבע לחמישה קילומטרים, ממוקמת זינלנדיה בעומק של כאלף מטר בלבד. עם זאת, עד לפיתוח יכולת טכנולוגית לצילום כולל של שטח כה גדול, לא ניתן היה להבחין בה כמאסה אחת. לפי מדענים באיגוד הגאולוגים האמריקני, גודלה של זילנדיה חמישה מיליון קילומטרים רבועים, כמעט כגודלה של יבשת אוסטרליה. הטענה לכך שזילנדיה היא יבשת בפני עצמה, נטענה על ידי ניק מורטימר והאמיש קמפבל בספרם משנת 2014, שכותרתו Zealandia: Our continent revealed תוך ציטוט של ראיות גאולוגיות ואקולוגיות התומכות בהצעה. למרות הקרבה המילולית בין המילים "יבשה" ו"יבשת", בגאולוגיה ניתן להגדיר "יבשת" גם אם היא איננה יבשה וחלקה העיקרי מכוסה במים. יחידה גאולוגית תוגדר כיבשת אם היא עונה על ההגדרות הבאות: גובהה הממוצע עולה על עומק האוקיינוס שסביבה. במקרה של זילנדיה, גובהה הממוצע הוא בעומק של כ-1,000 מטרים מתחת לפני הים, אך האוקיינוס בממוצע הוא בעומק של לפחות 4,000 מטרים. היבשת עשויה מסלעים השונים מהאוקיינוס הסובב אותה. בעוד שהאוקיינוסים מתאפיינים בקרקעית בזלתית, היבשות עשויות מסלעים אחרים כגון גרניט, ומצויים בה גם סלעים סדימנטריים (משקע) כמו גיר. קרום כדור הארץ המצוי באוקיינוסים הוא דק יחסית ועוביו כ-8 קילומטרים. ביבשות הקרום עבה יותר ומשתנה בהתאם לרכסי ההרים או תצורות חוף, לרוב מעל 10 קילומטרים בעוביו. האיים הסאב-אנטארקטיים של ניו זילנד מדיה וקבצים בנושא זילנדיה בוויקישיתוף סוכנויות הידיעות‏, מכוסה מים וקטנה מאוסטרליה: האם תתווסף יבשת שמינית לרשימה?, באתר וואלה, 17 בפברואר 2017 דן לביא, ממשיכים לגלות יבשות חדשות - באוקיינוס השקט, באתר ישראל היום, 19 בפברואר 2017 AFP, מחקר: נמצאה יבשת נוספת - "זילנדיה", באתר ynet, 20 בפברואר 2017 ד"ר אריאל היימן, זילנדיה: היבשת השביעית, במדור "חדשות מדע" באתר של מכון דוידסון לחינוך מדעי, 5 במרץ 2017 הניו יורק טיימס, משלחת מדענים יצאה לגלות את סודות היבשת הטבועה זילנדיה, באתר הארץ, 31 ביולי 2017 דניאלה רגב, נחשפים הסודות של זילנדיה - היבשת האבודה, באתר ynet, 3 באוקטובר 2017 Yarwood, V. (בנובמבר–בדצמבר 2014). "Zealandia: Our continent revealed". New Zealand Geographic. Book Review. אורכב מ-המקור ב-29 ביולי 2017. נבדק ב-30 ביולי 2017. {{cite journal}}: (עזרה) Michael East, ‏Scientists discover 'Zealandia' - a hidden continent off the coast of Australia, The Telegraph, 16 February 2017 ערך זה הוא קצרמר בנושא גאולוגיה. אתם מוזמנים לתרום לוויקיפדיה ולהרחיב אותו.
ויליאם וקי

ויליאם וקי (באיטלקית: Villiam Vecchi;‏ 28 בדצמבר 1948 – 3 באוגוסט 2022) היה כדורגלן איטלקי ששיחק בעמדת השוער בעיקר במספר קבוצות באיטליה. שימש כמאמן שוערים בקבוצת א-סד. וקי נולד בסקנדיאנו שבאיטליה. שיחק במילאן מהסרייה א' בין השנים 1967 ל-1974, ולאחר מכן עבר לקליארי. לאחר שתי עונות במועדון עבר לקומו, איתה נע בין הליגות הראשונה, השנייה והשלישית. בעונת 1981/1982 שיחק וקי בספאל. וקי אימן את דידה ואת ג'אנלואיג'י בופון כמאמן שוערים במילאן ובפארמה. הוא שימש בתפקיד זה גם ברג'אנה וביובנטוס. בשנת 2013 החל לשמש כמאמן שוערים בריאל מדריד, ואימן את איקר קסיאס, את קיילור נבאס ואת פרננדו פאצ'קו. ב-25 במאי 2015 עזב וקי את ריאל מדריד לאחר שפלורנטינו פרס החליט לפטר את קרלו אנצ'לוטי, המאמן תחתיו אימן וקי בכל הקבוצות בהן שימש כמאמן שוערים. וקי שימש כמאמן שוערים בא-סד מליגת העל הקטרית. נפטר ב-3 באוגוסט 2022. מדיה וקבצים בנושא ויליאם וקי בוויקישיתוף ויליאם וקי, באתר Transfermarkt ויליאם וקי, באתר WorldFootball.net ויליאם וקי, באתר FootballDatabase.eu פרופיל המאמן, באתר Transfermarkt
פרחובה

פרחובה (ברומנית: Prahova) הוא נהר הנובע מהרי קלבוצ'ט, שבהרי הקרפטים באזור פרדאל, בחבל מונטניה, שברומניה ונשפך לנהר יאלומיצה. המישורים דרכם עובר הנהר יוצרים את עמק הפרחובה, אזור קיט ונופש במרחק כמאה קילומטרים מבוקרשט. אורך הנהר הוא 183 קילומטרים ובדרכו עובר בשלושה מחוזות, 6 קילומטרים במחוז ברשוב, 161 קילומטרים במחוז פרחובה ו-16 קילומטרים במחוז אילפוב. ספיקת הנחל היא 27,3 מטר קוב לשנייה ואגן הניקוז בגודל 3,740 קילומטרים רבועים. מדיה וקבצים בנושא פרחובה בוויקישיתוף
אלכס גרסבאך

אלכסנדר ג'וזף "אלכס" גרסבאך (באנגלית: Alexander Joseph "Alex" Gersbach; נולד ב-8 במאי 1997 בסאת'רלנד שבאוסטרליה) הוא כדורגלן אוסטרלי המשחק בעמדת המגן השמאלי בקבוצת קולורדו ראפידס ובנבחרת אוסטרליה. גרסבאך עבר במספר מחלקות נוער, עד שבשנת 2012 הגיע ל-AIS מהליגה האוסטרלית השנייה. בשנת 2013 הוא ערך 16 הופעות בקבוצה הראשונה של המועדון, ואף הבקיע שער. ב-20 ביולי 2014 חתם גרסבאך בסידני מליגת העל האוסטרלית לשתי עונות, וקיבל את חולצה מספר 13, שלאחריה קיבל את חולצה מספר 16. ב-11 באוקטובר 2014 ערך גרסבאך את הופעת הבכורה שלו בליגה, כשנכנס כמחליף בדקה ה-69 בתיקו 1-1 נגד מלבורן סיטי במסגרת המחזור הראשון. בעונתו הראשונה במועדון הוא ערך 22 הופעות ליגה, ובעונתו השנייה, בה לבש את חולצה מספר 3, הוסיף גרסבאך עשר הופעות, לפני שעזב את הקבוצה. ב-31 בינואר 2016 חתם גרסבאך ברוזנבורג מליגת העל הנורווגית. ב-19 במרץ הוא ערך את הופעת הבכורה שלו במועדון, כששיחק 90 דקות בניצחון 1-0 על סטרומסגודסט במסגרת המחזור השני בליגה. בעונתו הראשונה במועדון הוא זכה הן באליפות נורווגיה והן בגביע הנורווגי. ב-4 ביוני 2016 ערך גרסבאך את הופעת הבכורה שלו בנבחרת אוסטרליה, כשנכנס כמחליף בדקה ה-82 בניצחון 1-0 על נבחרת יוון במשחק ידידות. רוזנבורג אליפות נורווגיה (2): 2016, 2017 הגביע הנורווגי (1): 2016 הסופר קאפ הנורווגי (1): 2017 מדיה וקבצים בנושא אלכס גרסבאך בוויקישיתוף אלכס גרסבאך, ברשת החברתית אקס (טוויטר) אלכס גרסבאך, ברשת החברתית אינסטגרם אלכס גרסבאך, באתר Transfermarkt אלכס גרסבאך, באתר Fussballdaten.de (בגרמנית) אלכס גרסבאך, באתר Soccerway אלכס גרסבאך, באתר BDFutbol אלכס גרסבאך, באתר National Football Teams אלכס גרסבאך, באתר FootballDatabase.eu Sydney FC sign Alex Gersbach, one of Australia's best young footballers באתר The Sydney Morning Herald, ‏ 20 ביולי 2014 (באנגלית) RBK og FC Sydney enige om overgang for Alex Gersbach באתר הרשמי של רוזנבורג, 31 בינואר 2016 (בנורווגית)
שמעון רוזנברג

שמעון רוזנברג (נולד ב־19 בספטמבר 1952) הוא משורר, עורך ספרותי ומבקר ספרות ישראלי. שמעון רוזנברג נולד בדז'רז'וניוב שבפולין בשנת 1952, בן לניצולי השואה. משפחתו עלתה לישראל בשנת 1957. למד בבית הספר התיכון "גאולה" בתל אביב, והחל לכתוב בהשפעת מורתו לספרות ופילוסופיה, המשוררת בת-שבע שריף. את שירותו הקרבי בצה"ל עשה בחרמ"ש, שהשתייך אז לחיל השריון, ושימש מדריך בבית הספר לשריון. השתתף במלחמת יום כיפורים בזירת סיני וכחייל מילואים במלחמת לבנון הראשונה. את ההשכלה האקדמית שלו רכש באוניברסיטת תל אביב. בוגר תואר ראשון בלימודי ההיסטוריה של המזרח התיכון ותולדות ארץ ישראל ותואר שני בהצטיינות יתרה במדע המדינה. כבר במהלך לימודי התואר הראשון, באמצע שנות ה-70, פרסם שירים בעיתון הסטודנטים של אוניברסיטת תל אביב. בסוף שנות ה־70 ובראשית שנות ה־80 פרסם חמישה סיפורי מדע בדיוני בכתב העת "פנטסיה 2000". ב-2008 פרסם שיר מדע בדיוני בגיליון חד פעמי חגיגי של כתב העת שיצא לרגל 30 שנה לייסודו. שיר מדע בדיוני נוסף זכה בפרס שני בתחרות במסגרת "פנטסי קון 2009". באפריל 2019 פורסם שוב אחד הסיפורים, בלבוש חדש, בכתב העת "נכון", העוסק באוטופיה ובדיסטופיה בספרות, בכתב עת זה הוא מפרסם בקביעות בעיקר שירי מדע בדיוני ודיסטופיה, וכן מאמר העוסק בחוט המקשר בין עבר ועתיד - היסטוריה - מודיעין עתידנות ומד"ב. יצא לגמלאות בשנת 2007, אחרי שהיה למעלה מ־30 שנה עובד מדינה (על תקופה זו כתב סדרת שירים בשם "שירת הפקיד" שמקצתם פרסם בשני ספריו הראשונים ובכתבי עת). מאז פרסם שירים בכתבי העת "יקוד", "מטעם", "מטען", "עתון 77" (בו פרסם גם ביקורת ספרותית), "משיב הרוח", "מאזנים", "נכון", "שבילים", "לכל הרוחות", באנתולוגיות לשירה ("הלילה הזה כולו שירה", הוצאת "איתמר", 2016, ו"חורפו של אביב", הוצאת "דרור לנפש", העוסק בזקנה), בכתבי עת מקוונים, בהם "נתיבים", ובאתרי אינטרנט אחרים. ב-2013 ייסד, יחד עם המשוררת נעמה ארז, את כתב העת המקוון "נתיבים" ליצירה ועיון, ומאז שימש עמה כעורך כתב העת, ומפרסם בו ביקורת ספרותית. בעקבות פרישת נעמה ארז מכתב העת, ב-2022 משמש לצידו כעורך המשורר דוד מנשה. נשוי משנת 1978 לליאורה גביעון (פרופסור לסוציולוגיה, מרצה במכללת סמינר הקיבוצים), הורים לשני ילדים. מתגורר בתל אביב. שירים מזווית העין, בהוצאת "גוונים", 2011. כל הדרכים מובילות אל עצמן, "פרדס", 2016. בתמיכת קרן רבינוביץ'. שירים מקצה המערב, בהוצאת "עמדה", 2022 מגזין "גלויה" מאמרים ורצנזיות פרי עטו בבלוג באתר "בננות" שמעון רוזנברג, ב"לקסיקון הספרות העברית החדשה" שמעון רוזנברג, ברשת החברתית פייסבוק שמעון רוזנברג באתר של נילי דגן שמעון רוזנברג קורא משיריו ברשת ב: "טרויה מנמנמת" שמעון רוזנברג קורא משיריו ברשת ב: "שיר אהבה ללא קול" ביקור בית עם המשורר שמעון רוזנברג אתר כתב העת "נתיבים" אלי אשד: ממדע בדיוני עד לשירת אמת. ריאיון עם שמעון רוזנברג. ביקום תרבות. על ספרו "שירים מזווית העין": ארז שוייצר, רגע עם שימבורסקה, באתר הארץ, 19 באוקטובר 2011 על ספרו "כל הדרכים מובילות אל עצמן": נעמה ארז: "טרויה מוקפת חומה, החומה מוקפת בטרויה", בכתב העת עיתון 77 (אוקטובר-נובמבר 2016) ציפי ארצי: ספר חדש, כלהדרכים מובילות אל עצמן, באתר "סלונה". על ספרו "שירים מקצה המערב: דוד מנשה: "שירתו של שמעון רוזנברג אינה נכנעת לאופנה או למקובלות בעולם השירה", בכתב העת המסדרון, גיליון 15, יוני 2022 דן אלבו: "היכן שעין חלון דומעת", על ספרו של שמעון רוזנברג: ״שירים מקצה המערב". "פסיפס" גיליון 112, קיץ תשפ״ב 2022
פאיק בולקיה

פאיק ג'פרי בולקיה (במלאית: Faiq Bolkiah; נולד ב-9 במאי 1998 בלוס אנג'לס שבארצות הברית) הוא כדורגלן ברוניי-אמריקאי המשחק בעמדות החלוץ וקשר הכנף בצ'ונבורי מליגת העל התאילנדית ובנבחרת ברוניי. בשנת 2009 הגיע בולקיה למחלקת הנוער של סאות'המפטון. בשנת 2014 חתם בולקיה על חוזה לשנתיים בצ'לסי מהפרמייר ליג לאחר שהתאמן לפני כן ברדינג והיה בתקופת ניסיון בארסנל. בולקיה עזב את הקבוצה בחודש דצמבר 2015. בחודש מרץ 2016, לאחר תקופת ניסיון בסטוק סיטי, חתם בולקיה על חוזה ל-3 שנים בלסטר סיטי מהפרמייר ליג. ב-23 בספטמבר 2020 חתם בולקיה במאריטימו מליגת העל הפורטוגזית. ב-24 בדצמבר 2021 חתם בולקיה בצ'ונבורי מליגת העל התאילנדית. בולקיה היה זכאי לייצג הן את ברוניי והן את ארצות הברית. לבסוף בחר בולקיה לייצג את ברוניי, וב-15 באוקטובר 2016 ערך בולקיה את הופעת הבכורה שלו בנבחרת ברוניי, כששיחק 90 דקות בניצחון 1–2 על נבחרת מזרח טימור במסגרת מוקדמות אליפות דרום-מזרח אסיה. ב-21 באוקטובר הוא הבקיע את שער הבכורה שלו בנבחרת, שער בפנדל בדקה ה-67 בהפסד 3–4 לנבחרת לאוס, גם כן במוקדמות אליפות דרום-מזרח אסיה. בולקיה הוא בנו של ג'פרי בולקיה, נסיך ברוניי, ואחיינו של חסן אל-בולקיה, סולטאן ברוניי. הוא נולד בלוס אנג'לס שבארצות הברית ומחזיק הן באזרחות ברוניית והן באזרחות אמריקאית. הוא למד בקולג' בראדפילד שבבריטניה הגדולה. פאיק בולקיה, ברשת החברתית אינסטגרם פאיק בולקיה, באתר Transfermarkt פאיק בולקיה, באתר Soccerway פאיק בולקיה, באתר WorldFootball.net פאיק בולקיה, באתר National Football Teams פאיק בולקיה, באתר FootballDatabase.eu AFC NEWBURY באתר הרשמי של ניוברי (באנגלית) Chelsea sign the Sultan of Brunei's nephew on youth deal באתר HITC (באנגלית) Leicester snap up former Chelsea winger Faiq Bolkiah as teenager proclaims: 'I can't wait to get started' באתר דיילי מייל, 16 במרץ 2016 (באנגלית) Brunei international Faiq Jefri Bolkiah joins Leicester City from Chelsea באתר ESPN, ‏15 במרץ 2016 (באנגלית) Chelsea FC's Royalty Faiq Bolkiah Shows Off Talent In SEA Games באתר International Business Times, ‏11 ביוני 2015 (באנגלית) How Chelsea’s Faiq Bolkiah came to be the most interesting U.S. prospect ever באתר Top Drawer Soccer, ‏16 באפריל 2015 (באנגלית) BRADFIELD News באתר של קולג' בראדפילד (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פאיק בולקיה".
ז'אנג יונינג

הרפובליקה העממית של סין זהו שם סיני; שם המשפחה הוא ז'אנג. ז'אנג יונינג (במנדרינית תקנית: 张玉宁, בפין-יין: Zhāng Yùníng; נולד ב-5 בינואר 1997 בצנגנאן שבסין) הוא כדורגלן סיני המשחק בעמדת החלוץ בקבוצת בייג'ינג גואואן. יונינג משחק בנבחרת סין. יונינג גדל במחלקת הנוער של ג'ג'יאנג גרינטאון, אליה הצטרף בשנת 2008. בעונת 2015 הועלה יונינג לקבוצה הראשונה של המועדון, ששיחק בליגת העל הסינית. ב-13 במאי 2015 הוא ערך את הופעתו הראשונה והיחידה במועדון, בתיקו 1-1 נגד ווהן הונגשינג במסגרת הגביע הסיני. באותו משחק הוא הבקיע את שער הבכורה שלו במועדון. ב-1 ביולי 2015 חתם יונינג על חוזה לשנתיים בוויטסה ארנהם מליגת העל ההולנדית. ב-13 בפברואר 2016 הוא ערך את הופעת הבכורה שלו במועדון, כשנכנס כמחליף בדקה ה-86 בניצחון 3–0 על הירנביין במסגרת המחזור ה-23 בליגה. ב-6 במרץ הוא הבקיע את שער הבכורה שלו במועדון, שער מכריע בתוספת הזמן של המחצית השנייה בניצחון 2–1 על רודה במסגרת המחזור ה-26 בליגה. בעונתו הראשונה במועדון הוא ערך שמונה הופעות ליגה, בהן הבקיע שני שערים. בקיץ 2017 חתם יונינג בווסט ברומיץ' אלביון על חוזה לשלוש שנים, והושאל מיד לתקופה של שנתיים לורדר ברמן. ב-3 ביוני 2016 ערך יונינג את הופעת הבכורה שלו בנבחרת סין, כששיחק 90 דקות, הבקיע שני שערים ובישל שער נוסף בניצחון 4–2 על נבחרת טרינידד וטובגו במשחק ידידות. נכלל בסגל נבחרת סין לטורניר גביע אסיה 2023. יונינג מגיע ממשפחה נוצרית אדוקה, והוא הצהיר כי קאקה הוא המודל לחיקוי שלו. מדיה וקבצים בנושא ז'אנג יונינג בוויקישיתוף ז'אנג יונינג, באתר Transfermarkt ז'אנג יונינג, באתר Soccerway ז'אנג יונינג, באתר WorldFootball.net ז'אנג יונינג, באתר National Football Teams ז'אנג יונינג, באתר FootballDatabase.eu http://sports.sina.com.cn/china/j/2015-07-02/doc-ifxesftx9926488.shtml באתר Sina, ‏ 2 ביולי 2015 (בסינית) 中国男足亚洲杯集训名单出炉 唯一新面孔是个门将 באתר China Youth Net, ‏ 12 בדצמבר 2023 (בסינית) "Christian Faith inspires me and My Career Goal is Ricardo Kaká." Says Footballer Zhang Yuning באתר China Christian Daily, ‏ 8 בינואר 2016 (באנגלית)
קארל אלברכט

קארל אלברכט (בגרמנית: Karl Albrecht;‏ 20 בפברואר 1920 – 16 ביולי 2014) היה יזם גרמני שייסד יחד עם אחיו תיאו את רשת הקמעונאות אלדי. במשך שנים רבות היה האיש העשיר ביותר בגרמניה. בפברואר 2014 דורג בתור האדם ה-21 בעושרו בעולם. קארל ותיאו אלברכט גדלו בבית קתולי דל אמצעים בעיר אסן. אביהם, קארל האב, היה כורה ובשלב מאוחר יותר פקיד בנק. אימם, אנה, ניהלה חנות כלבו קטנה בפרבר של אסן. תיאו עבד בתור שוליה בחנות האם בעוד שקארל עבד במעדנייה. קארל שירת בורמאכט במלחמת העולם השנייה ונפצע בחזית המזרחית. לאחר המלחמה, שני האחים פתחו בשותפות וירשו את החנות של אימם. בשנת 1961 הם פיצלו את העסק ל"אלדי צפון" עבור תיאו ול"אלדי דרום" עבור קארל. סניף אלדי (קיצור של "הנחת אלברכט" בגרמנית) הראשון נפתח בשנת 1962. בשנת 1994 קארל הפסיק לנהל את רשת אלדי דרום והתמנה ליושב ראש החברה עד לשנת 2002. כיום, העסק כבר אינו מנוהל על ידי קרובי משפחה או אישים ממשפחת אלברכט. קארל אלברכט היה מתבודד ולא נראה רבות בציבור בשנים שקדמו למותו. כתוצאה, מעט מאוד ידוע עליו ועל חייו. מגזין פורבס דיווח שהיו לו שני ילדים, אף אחד מהם לא ניהל או עבד ברשת אלדי מעולם. הוא גר באסן כמו אחיו תיאו עד למותו. שיחק גולף ועבורו נבנה מסלול גולף פרטי בשנת 1976. גידל סחלבים. בשנת 2014 קארל אלברכט התפרסם בתור אחד מהאנשים העשירים ביותר בעולם עם שווי הון הנאמד ב-23.14 מיליארד דולר. בשנת 2012 מגזין פורבס דירג אותו במקום העשירי ברשימת עשירי העולם עם הון הנאמד ב-25.4 מיליארד דולר. הוא היה האדם המבוגר ביותר מבין עשרים המדורגים ראשונים. במשך שנים רבות היה האדם העשיר ביותר בגרמניה, והאדם הרביעי בעושרו באירופה.
אליפות גרמניה בכדורגל 1913

אליפות גרמניה בכדורגל 1913 הייתה העונה ה-11 של התחרות. מנצחות תחרויות אזוריות היו זכאיות להשתתף בתחרות. לקראת תחילת העונה בוצע איחוד של התאחדות הכדורגל בברלין והחל מעונה זו בעיר נערכה אליפות יחידה. פ.צ. לייפציג זכתה באליפות באותה העונה. הייתה זו זכייתה השלישית בתואר בתולדות המועדון. אלוף של העונה הקודמת קיבל זכות להשתתף בתחרות. בנוסף לכך, לתחרות העפילו מנצחי תחרויות אזוריות: התחרות הסתיימה מאוחר ואיינטרכט לא יכלה להשתתף באליפות גרמניה המשחקים נערכו בשיטת נוק-אאוט (מפגש יחיד בין הקבוצות). פאול פומפנר (פ.צ. לייפציג) כבש 5 שערים וזכה בתואר מלך השערים של התחרות. נתונים מפורטים מאתר rsssf נתונים מאתר weltfussball
אליפות גרמניה בכדורגל 1914

אליפות גרמניה בכדורגל 1914 הייתה העונה ה-12 של התחרות. זו הייתה התחרות האחרונה לפני מלחמת העולם הראשונה. מנצחות תחרויות אזוריות היו זכאיות להשתתף בתחרות. אגודת ספורט פירט זכתה באליפות באותה העונה. הייתה זו זכייתה הראשונה בתואר בתולדות המועדון. היא ניצחה בגמר את פ.צ. לייפציג במשחק שנמשך 153 דקות. אלוף של העונה הקודמת קיבל זכות להשתתף בתחרות. בנוסף לכך, לתחרות העפילו מנצחי תחרויות אזוריות: המשחקים נערכו בשיטת נוק-אאוט (מפגש יחיד בין הקבוצות). בהארכה המשחק נמשך 153 דקות, המשחק הארוך ביותר בהיסטריה של הכדורגל הגרמני בתקופה של לפני מלחמת העולם הראשונה. במחצית הראשונה כדורגלן של לייפציג נפצע ולא היה יכול להמשיך במשחק. בהתאם לחוקים שהיו אז, לא היה ניתן להחליף אותו. למרות נחיתות מספרית, לייפציג כבשו שערים והגיעו לתיקו. לאחר 120 דקות של משחק היה תיקו ובהתאם לתקנון היה צורך להמשיך במשחק בקטעים נוספים של 10 דקות. בדקה 138 כדורגלן של פירט קיבל כרטיס אדום והקבוצות המשיכו לשחק עם 10 כדורגלנים. בדקה 153 קרל פרנץ (שזכה בתואר מלך השערים של העונה) כבש את השער שסיים את המשחק. קרל פרנץ (אגודת ספורט פירט) כבש 5 שערים וזכה בתואר מלך השערים של התחרות. נתונים מפורטים מאתר rsssf נתונים מאתר weltfussball
סדר כוחות

סדר הכוחות (בראשי תיבות: סד"כ) של צבא או של חלק ממנו, כגון חיל, גיס, אוגדה וכדומה, הוא כלל הכוחות הלוחמים של גוף זה, בחיילים ובאמצעי לחימה. סדר הכוחות מוצג במבנה ההירארכי שלו ובמיקום הכוחות. לסדר הכוחות חשיבות בעת יציאה למבצע צבאי וגם בימי שלום, כחלק מההיערכות למלחמה. תכנון סדר הכוחות הוא מרכיב מרכזי בבניין הכוח הצבאי, ומעקב אחר סדר הכוחות של האויב הוא מרכיב חשוב בעבודת המודיעין הצבאי. במהלך מלחמה סדר הכוחות משתנה, כתוצאה מהעברתן של יחידות משדה קרב אחד לאחר, כתוצאה מגריעתן של יחידות שנשחקו, ולעיתים גם כתוצאה מהקמתן של יחידות חדשות תוך כדי לחימה. כיוון שסדר הכוחות הנחוץ בתקופת רגיעה קטן במידה ניכרת מזה הנחוץ בעת מלחמה, כולל סדר הכוחות שני מרכיבים: צבא סדיר: מרכיב קבוע של סדר הכוחות, הכולל חיילים בשירות קבע ובחלק מהצבאות גם חיילים בשירות חובה. כוחות מילואים: מורכבים מחיילים שבמרבית זמן השגרה הם אזרחים, ובחלק קטן מזמן השגרה הם מקיימים אימונים צבאיים או משימות צבאיות מעטות ובזמן חירום הם נקראים למלא תפקידים צבאיים לצורך תגבור כוחות הצבא ולשמש כחיילים לכל דבר. הקיום של כוחות המילואים מאפשר למדינה להקטין את הוצאותיה הצבאיות בעת שלום בעוד שהמדינה מתחזקת כוח תגבורת צבאי גדול ומיומן אשר מוכן לעת מלחמה. לעיתים כולל גיוס המילואים גם גיוס של ציוד, כגון כלי רכב וציוד מכני הנדסי. הטבלה מרכזת נתונים כלליים. הנתונים משתנים בהתאם לצבא ולסוג היחידה. מספר החיילים מיוחס ביחידות קטנות לחיל רגלים. מודיעין על סדר כוחות האויב הוא מרכיב חיוני ביציאה לקרב ובניהולו. איסוף המידע על סדר כוחות האויב כולל את הפרטים הבאים: חלוקה ליחידות ומבנה שרשרת הפיקוד מיקום הכוחות עוצמת הכוחות: גודל כל כוח, אמצעי לחימה ועוצמת האש של הכוח. יצחק גרינברג, תכנון סדר הכוחות של צה"ל בין מלחמת ששת הימים למלחמת יום הכיפורים, עיונים בתקומת ישראל 14, 14, 2004, עמ' 393–427 עמירם אורן, 'סדר הכוחות המלחמתי - הערכת מצב 1960-1953' לקראת הרחבת צה"ל בשנות החמישים, עיונים בתקומת ישראל 12, 12, 2002, עמ' 123–145 סדר הכוחות של חילות אוויר בעולם (באנגלית)
בריסטול 406

בריסטול 406 (באנגלית: Bristol 406) היא מכונית סלון-קופה יוקרתית, מתוצרת יצרנית המכוניות הבריטית בריסטול אשר יוצרה בין השנים 1958–1961. בסך הכל יוצרו 174 יחידות. הבריסטול 406 הוצגה לראשונה בשנת 1957, והייתה האחרונה בסדרת ה-400, אשר יוצרה עם מנוע של חברת ב.מ.וו הגרמנית. חברת "בריסטול אירופליין" - חברה לייצור מטוסים, התחילה לבנות מכוניות יוקרה, במהדורות מאוד מוגבלות לאחר מלחמת העולם השנייה. בריסטול 406 בריסטול 406 בריסטול 406, שנת 1959 בריסטול 400 בריסטול 401 בריסטול 402 בריסטול 403 בריסטול 404 בריסטול 405 בריסטול 407 בריסטול 408 בריסטול 409 בריסטול 411 בריסטול 412 בריסטול 603 בריסטול פייטר ב.מ.וו 326 מדיה וקבצים בנושא בריסטול 406 בוויקישיתוף